Ferrari 288 GTO

Η Ferrari GTO, γνωστή και ως  Ferrari 288 GTO (επίσημος κωδικός εργοστασίου: Type F114), ήταν σπορ αυτοκίνητο υψηλών επιδόσεων της ιταλικής αυτοκινητοβιομηχανίας Ferrari. Δημιουργήθηκε ως μια εξωτική εκδοχή της Ferrari 308 GTB και παρήχθη από το 1984 έως το 1987, σε μόλις 272 αντίτυπα. Τα αρχικά GTO προήλθαν από τα αρχικά του όρου Gran Turismo (GT) και το Omologata, ενώ ο αριθμός 288 προήλθε από τα 2.8 λίτρα του κινητήρα και τον αριθμό των κυλίνδρων του, διάταξης V8.

Κατασκευάστηκε σε αποκλειστικά κόκκινη εξωτερική βαφή αμαξώματος και μόνο ως αριστεροτίμονη. Παραδόξως, δεν υπήρξε ποτέ επίσημη εξαγωγή της στη Βόρεια Αμερική, αν και τελικώς κάποια αντίτυπα της 288 GTO έφτασαν τότε στην ήπειρο αυτή από παράλληλες εισαγωγές, μέσω της «γκρίζας αγοράς». Σήμερα, μπορεί να εισαχθεί στις ΗΠΑ ελεύθερα, καθώς έχει ξεπεράσει το επίσημο όριο των 25 ετών που επιβάλλει η νομοθεσία της χώρας για ελεύθερη εισαγωγή.

Αντικαταστάθηκε το 1987 από τη Ferrari F40.

Επιδόσεις 
 Επιτάχυνση 0–100 km/h : 4,9 sec
 Επιτάχυνση 0–200 km/h : 15,2 sec
 Μέγιστη ταχύτητα : 305 km/h

Βραβεύσεις 
Το 2004, το περιοδικό Sports Car International κατέταξε τη Ferrari 288 GTO δεύτερη στον κατάλογό του με τα κορυφαία αυτοκίνητα της δεκαετίας του 1980, με τη γερμανική αντίπαλη Porsche 959 να καταλαμβάνει την πρώτη θέση.

Παραπομπές

Βιβλιογραφία 
 
 
 
 Ferrari 288 GTO at the Group B Rally Cars

Εξωτερικοί σύνδεσμοι 

 Ferrari 288 GTO
 Ferrari 288 GTO Evoluzione

288 GTO
Αυτοκίνητα πολυτελείας
Σπορ αυτοκίνητα